کرفی دَر شام

کرفی در شام یا کرفیوڈ نائٹ: اے فرنٹ لائن میموئر آف لائف، لو اینڈ وار ان کشمیٖر چھِ ہندوستانس تہٕ پٲکِستانس درمیان کشمیٖر تنازعس پؠٹھ اَکھ یاداشت یۄس کٲشِر امریکی صحافی بشارت پیرن لیچھمٕژ چھےٚ۔ یہِ چھُ بُنیٲدی طور جموں و کشمیرَس منٛز جٲری ہندوستانَس خٕلاف بغاوت کِس اثرَس پؠٹھ توجہ دِوان، تہٕ چھُ نون یہٕ اوس 2010 مَنٛز دی اکانومسٹ کہ طرفہٕ 'بکس آف دی ایئر' تہٕ دی نیو یارکر کہ طرفہٕ 'اے یئرز ریڈنگ' دۄنوَنی ہِنٛد فہرستن مَنٛز تہٕ شٲمل۔

جموں و کشمیر حکامَو چھُ کلسٹر یونیورسٹی تہٕ کشمیر یونیورسٹی ہٕنٛدِس نِصابَس مَنٛز کرفیو نائٹ ہٹومُت۔ دِلہِ/سرینگرَس مَنٛز چھِ تٲلیٖمی مُشیرَن ہُنٛد خیال زِ یِتھُک "مزاحمتی ادب" چھُ طٲلبہِ عٔلِمن مَنٛز "علیحدگی پسندانہ ذہنیت، خواہش تہٕ بیانیہ" برقرار تھاوان۔

خُلاصہٕ

اَتھ کِتابہِ مَنٛز چھِ 1990 کِس دہلِس مَنٛز ہِنٛدُستان کِس زیر انتظام جموں و کشمیرس منٛز بغاوت ہٕنٛدِس منظرس مَنٛز مصنف سٕنٛدِ ذٲتی تجرُبُک بیان کرنہٕ آمُت۔ أمہِ سٕنٛدِ عیال کہِ گُزٲرِشہِ باوجوٗد کٔر جموں و کشمیر لِبریشن فرنٹ مِلٹنٹو تِہنٛدِس گامَس نزدیٖک أکِس ہِنٛدُستٲنہِ فوجی قافلس پؠٹھ حملہٕ۔ توقع چھِ زِ ہِندوستٲنؠ فوجُک جوابی کارروائی گژھہِ جلدٕ، تہٕ عیال چھُ جلدٕی پنُن سامان رٹان تہٕ نیران۔ ٲخرکار چھِ تِم گرٕ واپس گژھان تہٕ لبن مَنٛز صرف کیٚنٛہہ گولہِ بند گٲمِتھ وٕچھنہٕ آمٕژ، یِم پیٖر سٕنٛدِ بٕڑِبب پٕلاس سٟتؠ کٔڑان چھِ۔

کینٛہہ ؤری پتہٕ آو پیٖر سٕنٛدِس مٲلِس کٲشِرؠ دہشت گردَن ہٕنٛدِس حملَس مَنٛز نشانہٕ بناونہٕ تِکیٛازِ سُہ چھُ جموں و کشمیر ایڈمنسٹریٹو سروسُک اَکھ اَفسَر، یُس دِلہِ مَنٛز چلاوان چھُ وٕچھنہٕ یِوان۔ افواہ مُطٲبق اوس أمِس أکِس حسد حریفن دوکھہٕ دِژمُت۔

أکِس ہِنٛدُستٲنہِ اخبارُک شؠچھ وٲنؠ بننہٕ پتہٕ چھُ پیر گَرِ نِش دوٗر باقٕے جَنٛگن مُتعلِق رِپوٹ دِوان مگر سُہ چھُ لامحالہ کٔشیٖرِ کُن واپس یِوان۔

تٔمؠ سٕنٛزِ کتابہِ ہٕنٛدِس دوٚیمس حصس مَنٛز چھُ فوجی قبضہٕ کین متٲثرین سٟتؠ تٔمؠ سٕنٛدؠ انٹرویو درٕج کرنہٕ آمٕتؠ۔ بیٛاکھ اَکھ منحوٗس پیش رفت چھِ پٲکِستٲنہِ مٲلی اعانت حٲصِل کٔرمٕژ دہشت گرد جمٲژن یِتھ کٔنؠ لشکر طیبہ تہٕ جیش محمدَن ہِنٛدِس تناضس مَنٛز بڑوٕنؠ اہمیت، یِم کٔشیٖر، ہِندوستان تہٕ پانہٕ پٲکِستانَس مَنٛز صوٗفی تہٕ شیعہ مسجدن خٕلاف خۄدکش حملہٕ چھِ کران۔ یِمَن گروپَن چھِ اکثر طالبانَن سٟتؠ رٲبطہٕ تہِ آسان۔

یہِ کِتاب چھِ اپریل 2005 ژَس مَنٛز ختٕم گَژھان، یِم ہِندوستان تہٕ پٲکِستان کِس زیر انتظام علاقَن ہٕنٛزِ رازدٲنؠ سِریٖنَگَر تہٕ مُظفر آبادَس درمیان بس وَتھ دُبارٕ شۆروٗع گَژھان چھِ۔ مگر پانٛژِ ؤری پتہٕ، دۄشوٕنی حُکوٗمَتن ہٕنٛدِ طرفہٕ کُنہِ کُنہِ ساتہٕ اِشارٕ کرنہٕ باوجوٗد چھِ آزٲدی وُنہِ تہِ کٔشیٖرِ ہٕنٛدؠن لوٗکَن ہِنٛدِ خٲطرٕ دور اِمکان۔

زٲژ:کِتاب

 جٲیزٕ 

اَتھ کتابہِ آو سیٹھاہ پذیرائی دِنہٕ۔ دی نیویارک ٹائمزن کوٚر یہٕ "امہٕ کس اِنسٲنی نۄقصانس پؠٹھ ادبی رپورٹس سٟتؠ ملتھ تنازعس پؠٹھ اَکھ سبق آموز پرائمر" قرار دیُت۔ تہٕ دی گارڈِینس مَنٛز کٔر کامِلہ شمسی یَن تعریٖف زِ أمؠ کِتھہٕ پٲٹھؠ کوٚر تنازعہ "کٲشرؠن ہٕنٛزِ زِنٛدگی مَنٛز"۔ مشہوٗر تَوٲریٖخ دان ٗوِلیم ڈیلرمپلن ووٚن دی گارڈینس مَنٛز لؠکِھتھ اَکھ غٲر معموٗلی کِتاب، زِندگی ہِنٛز زان تہٕ رپورٹنگک اَکھ معموٗلی شاہکار تہٕ وونُن اَتھ تنازعک "کلاسک اکاؤنٹ"۔

 وَرتاونہٕ آمُت 

بشارت پیٖر چھُ ہِندوستٲنؠ بالی ووڈ فِلِم حیدرُک منظرنامہٕ رائٹر، یوٚس ہیملیٚٹ تہٕ کرفیوڈ نائٹ دۄشوٕنی ہُنٛد مِرکَب چھُ۔

حَوالہٕ